Iepirkuma komisijas 2026. gada 6. jūlija sēdē sniegtās atbildes uz ieinteresētā piegādātāja uzdotiem jautājumiem par atklātu konkursu “Meža stādāmā materiāla iegāde”, identifikācijas Nr. VAMOIC 2026/77 (turpmāk – atklāts konkurss)

1.jautājums: Konkursa nolikumā ir noteikts slēgt līgumu līdz 82 644,63 EUR bez PVN. Vai drīkst piedāvāt lielāku summu par šo vai arī automātiski piedāvājums tiks noraidīts?
Atbilde: Iepirkuma komisija paskaidro, ka Tehniskais un finanšu piedāvājums atklātā konkursā “Meža stādāmā materiāla iegāde”, identifikācijas Nr. VAMOIC 2026/77, jāsagatavo atbilstoši atklāta konkursa nolikuma pielikumā Nr.6 pievienotajai Tehniskajai un finanšu piedāvājuma veidlapai, kur pretendentam jānorāda vienas vienības – 1000 (viens tūkstotis) gabali - cena par katru preci (stādu sugu), vērtēta tiks piedāvātā vienas vienības (1000 gab.) kopējā cenu summa EUR bez PVN.  Pasūtītājs līguma darbības laikā iegādāsies stādus pēc nepieciešamības atbilstoši pieejamai līgumcenai.

2.jautājums: Vai drīkst piedāvāt mazāku skaitu stādu un kā to precīzi norādīt finanšu piedāvājumā? Ilgais iepirkuma termiņš rada risku, ka pēc laika cenas piekāps un audzētavas pārskata cenas nākamiem gadiem.
Atbilde: Iepirkuma komisija paskaidro, ka konkursa nolikuma 2.2. punktā un līguma projekta 1.2. punktā norādītais stādu apjoms (skaits), norādīts kā plānotais apjoms, un tam ir informatīvs raksturs. Līguma darbības laikā tas var tikt gan palielināts, gan samazināts, nepārsniedzot kopējo līguma summu. Konkrēts stādu skaits un sadalījums pa sugām tiks precizēts, veicot pasūtījumu.   
Vienlaikus iepirkuma komisija vērš uzmanību, ka konkursa nolikuma 9.1.1.1. punkts noteic, “Preces cenā jāiekļauj Preces vērtība un visas ar tās tirdzniecību saistītās izmaksas (tai skaitā – rēķinu izrakstīšanas, maksājumu iekasēšanas, maksājumu apstrādes izmaksas un citas darbības, kas saistītas ar Preces tirdzniecību), kā arī visi riski, (t.sk. iespējamie sadārdzinājumi, inflācija, valstī noteiktās minimālās algas izmaiņas, u.c.) u.c. nepieciešamās izmaksas.”, un 9.1.1.4. punkts - “Izstrādājot Tehnisko un finanšu piedāvājumu (Pielikums Nr.6) jāizceno visas veidnē iekļautās pozīcijas, nav pieļaujama jaunu pozīciju un apjomu iekļaušana Tehniskajā un finanšu piedāvājumā, kā arī esošo ignorēšana vai mainīšana“.

Iepirkuma komisijas sniegtās atbildes un skaidrojumi ir neatņemama atklāta konkursa noteikumu sastāvdaļa.

